## **К ОПУБЛИКОВАНИЮ**

## КОМИ РЕСПУБЛИКАЛӦН

# ОЛАНПАС

# **«Инта» кар кытшса муниципальнӧй юкӧнлы муниципальнӧй кытш статус сетӧм да такӧд йитӧдын «Коми Республикаын**

**меставывса асвеськӧдлӧмсӧ мутас серти котыртӧм йылысь»**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

## Каналан Сӧветӧн 2023 вося косму тӧлысь 19 лунӧ

Тайӧ Оланпасӧн «Россия Федерацияын меставывса асвеськӧдлӧм котыртан ӧтувъя принципъяс йылысь» Федеральнӧй оланпасӧ вежсьӧмъяс пыртӧм йылысь» 2019 во ода-кора тӧлысь 1 лунся 87-ФЗ №-а Федеральнӧй оланпаслӧн 2 статья подув вылын «Инта» кар кытшса муниципальнӧй юкӧнлы сетӧны муниципальнӧй кытш статус да такӧд йитӧдын пыртӧны вежсьӧмъяс «Коми Республикаын меставывса асвеськӧдлӧмсӧ мутас серти котыртӧм йылысь» Коми Республикаса Оланпасӧ.

**1 статья.** Федеральнӧй оланпастэчас серти сетны Коми Республикаын «Инта» кар кытшса муниципальнӧй юкӧнлы муниципальнӧй кытш статус.

**2 статья.** Пыртны «Коми Республикаын меставывса асвеськӧдлӧмсӧ мутас серти котыртӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2005, 11 №, 4103 ст.; 2006, 1 №, 4194 ст.; 4 №, 4360 ст.; 6 №, 4461 ст.; 2007, 1 №, 4651 ст.; 4677 ст.; 9 №, 4984 ст.; 2008, 2 №, 3 ст.; 9 №, 424 ст.; 12 №, 722 ст.; 723 ст.; 726 ст.; 2009, 16 №, 262 ст.; 2010, 22 №, 517 ст.; 2011, 37 №, 986 ст.; 987 ст.; 988 ст.; 989 ст.; 2012, 7 №, 169 ст.; 21 №, 475 ст.; 22 №, 488 ст.; 2014, 13 №, 211 ст.; 35 №, 724 ст.; 2015, 23 №, 333 ст.; 2016, 10 №, 116 ст.; 2017, 9 №, 155 ст.; 156 ст.; 157 ст.; 21 №, 355 ст.; 2018, 7 №, 124 ст.; 14 №, 244 ст.; 2019, 7 №, 89 ст.; 18 №, 273 ст.; 2021, 10 №, 210 ст.; 211 ст.; 212 ст.; 17 №, 302 ст.; 309 ст.; 18 №, 331 ст.; 2022, 5 №, 45 ст.; 15 №, 222 ст.; 2023, 1 №, 7 ст.; 8 ст.; 9 ст.; 4 №, 52 ст.) татшӧм вежсьӧмъяс:

1) 26 статьяса 2 – 4 юкӧнъясын «кар» кыв вежны «муниципальнӧй» кывйӧн;

2) 4 содтӧдлӧн нимын да медводдза сёрникузяын «кар» кыв вежны «муниципальнӧй» кывйӧн.

**3 статья.** Тайӧ Оланпасыс вынсялӧ 2023 вося сора тӧлысь 1 лунсянь.

2025 вося тӧвшӧр тӧлысь 1 лунӧдз:

1) Коми Республикаса оланпасъяссӧ да Коми Республикаса мукӧд нормативнӧй инӧда актсӧ колӧ лӧсьӧдны тайӧ Оланпас серти;

2) «Инта» кар кытшса муниципальнӧй юкӧнлысь подувпуктассӧ да сы серти примитӧм «Инта» кар кытшса муниципальнӧй юкӧнлӧн меставывса асвеськӧдлан органъяслысь муниципальнӧй инӧда актъяссӧ колӧ лӧсьӧдны тайӧ Оланпас серти.

2025 вося тӧвшӧр тӧлысь 1 лунӧдз Коми Республикаын «Инта» муниципальнӧй кытшса муниципальнӧй юкӧн участвуйтӧ сьӧмкуд, вот, гражданскӧй да мукӧд инӧда йитӧдъясын, «Инта» муниципальнӧй кытшса муниципальнӧй юкӧнлӧн меставывса асвеськӧдлан органъяс решайтӧны меставывса тӧдчанлуна юалӧмъяссӧ, збыльмӧдӧны урчитӧм уджмогъяссӧ да инӧдъяссӧ, кутчысьӧны корӧмъясӧ да пӧртӧны олӧмӧ федеральнӧй оланпасъяслысь да на серти примитӧм Россия Федерацияса мукӧд нормативнӧй инӧда актлысь предписаниеяссӧ кар кытшъяскӧд да кар кытшъяслӧн меставывса асвеськӧдлан органъяскӧд ӧтмоза, мукӧдторсӧ кӧ абу урчитӧма индӧм федеральнӧй оланпасъясӧн да на серти примитӧм Россия Федерацияса мукӧд нормативнӧй инӧда актӧн.

Коми Республикаса Юралысь В.В. Уйба

Сыктывкар

2023 вося косму тӧлысь 24 лун

30-РЗ №